b'\n_START_ARTICLE_\nLjubo \xc4\x8cupi\xc4\x87\n_START_PARAGRAPH_\n\xc4\x8cedomir Ljubo \xc4\x8cupi\xc4\x87 (crnogor. \xc4\x87iril. \xd0\xa7\xd0\xb5\xd0\xb4\xd0\xbe\xd0\xbc\xd0\xb8\xd1\x80 \xd0\x89\xd1\x83\xd0\xb1\xd0\xbe \xd0\xa7\xd1\x83\xd0\xbf\xd0\xb8\xd1\x9b, 1913. \xe2\x80\x93 1942..), komesar \xc4\x8dete u nik\xc5\xa1i\xc4\x87kom odredu NOP-a i narodni heroj Jugoslavije._NEWLINE_Njegovo hrabro dr\xc5\xbeanje i pobjedonosni osmjeh na gubili\xc5\xa1tu ovjekovje\xc4\x8den je fotografijom, koja je postala jedan od simbola crnogorske antifa\xc5\xa1isti\xc4\x8dke borbe._NEWLINE_\xc4\x8cupi\xc4\x87 je \xc4\x8dlan ilegalne KPJ postao 1941. godine. Po\xc4\x8detkom srpnja 1941. godine, izbjegao je iz okupiranog Nik\xc5\xa1i\xc4\x87a, potom pristupio partizanskoj \xc4\x8deti \xc4\x90uro \xc4\x90akovi\xc4\x87._NEWLINE_Zarobljen je travnja 1942. godine, nakon borbe protivu \xc4\x8detnika na Kablenoj Glavici kod Nik\xc5\xa1i\xc4\x87a._NEWLINE_U zatvoru, gdje je bio mu\xc4\x8den, pokazao je juna\xc4\x8dko dr\xc5\xbeanje i prkos. \xc4\x8cetni\xc4\x8dki sud mu je javno sudio u okupiranom Nik\xc5\xa1i\xc4\x87u. Britkom rije\xc4\x8dju otvoreno je izvrgao ruglu vije\xc4\x87nike toga suda i \xc4\x8detnike, koji su ga, skupa s drugim zarobljenim partizanima, osudili na smrt._NEWLINE_9. svibnja 1942. godine izveden je na strjeli\xc5\xa1te ispod Petrove Glavice kod Nik\xc5\xa1i\xc4\x87a. I na strjeli\xc5\xa1tu je nastavio bodriti drugove._NEWLINE_Za narodnog heroja progla\xc5\xa1en je 10. lipnja 1953. godine.'